text: Her tager det laaaang tid at sælge sin villa
  15 december 2011 kl. 09.26
  Bjerrevej i Horsens er den vej i Danmark, hvor det tager længst tid at få solgt sin villa.
  Hvis du bor på Bjerrevej i Horsens og vil sælge din villa, skal du regne med, at det tager tid.
  Laaang tid.
  Det er nemlig den vej i landet, der hvor det tager længst tid at sælge sin bolig.
  Oplysningen kommer fra Boligsiden.dk.
  Baggrunden er, at fem huse har været til salg på Bjerrevej, og at de i gennemsnit har været sat til salg i 18 måneder, før køberne slog til.
  På ingen andre veje i Danmark går det ligeså langsomt ifølge Boligsiden.dk.
  